На основу Решења стечајног судије Привредног суда у Пожаревцу од 27.12.2019. године број предмета Ст.бр. 17/2019, а у складу са чланoвима 131., 132. и 133. Закона о стечају («Службени гласник Републике Србије» број 104/2009, 99/2011-др закон, 71/2012 – одлука УС, 83/2014, 113/2017, 44/2018 и 95/2018) и Националним стандардом број 5 о начину и поступку уновчења имовине стечајног дужника («Службени гласник Републике Србије» број 62/2018), Агенција за лиценцирање стечајних управника као стечајни управник стечајног дужника

 **„Гоша Солко“ д.о.о. у стечају**

**I Српског Устанка бр. 202, из Смедеревске Паланке**

**ОГЛАШАВА**

**Продају покретне имовине јавним надметањем**

 **Предмет продаје** је имовина и то:

|  |  |  |  |
| --- | --- | --- | --- |
| Р.бр. пакета | Предмет продаје | Почетна цена (динара) | Депозит (динара) |
| 1. | - Опрема (апкант преса „ERMAK“ Power Bend са прибором, хидраулична преса „COMIR“, гасни виљушкар „ТОYОТА“ .... све по спецификацији у продајној документацији);- Материјал (лимови, цеви, вијци .... све по спецификацији у продајној документацији)- Алат (бургије, глодала, чекићи .... све по спецификацији у продајној документацији)- Инвентар (комјутери, столови, ормани ... све по спецификацији у продајној документацији)- Готови производи (све по спецификацији у продајној документацији) | 4.557.903,00 | 1.823.161,00 |

**Целокупна имовина је детаљно описана у продајнoj документацији.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **30.000,00** **динара плус ПДВ**. Профактура се може преузети сваког радног дана у периоду од 08.00 до 14,00 часова у просторијама стечајног управника у Смедереву, Устаничка бр.14 или електронским путем преко email адресе pantic.r@sezampro.rs закључно са 04.09.2020. године;
2. уплате **депозит** са позивом на редни број целине, на текући рачун стечајног дужника број: **200-3166290101887-70 код «БАНКА ПОШТАНСКА ШТЕДИОНИЦА» А.Д.** Београд или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 04.09.2020.г.). У случају да се као депозит положи првокласна банкарска гаранција, оргинал исте се ради провере мора доставити **искључиво лично** Служби за финансије Агенције за лиценцирање стечајних управника,Теразије бр.23, VI спрат, Београд, најкасније до 04.09.2020. године до 15 часова по Београдском времену (GMT + 2), док се копија гаранције доставља поверенику Агенције за лиценцирање стечајних управника заједно са обрасцем пријаве заучешће у продаји. У обзир ће се узети само банкарске гаранције које пристигну на назначену адресу у назначено време. Банкарска гаранција има рок важења до 11.11.2020.године.
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније до 07.09.2020. године потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће у продаји јавним надметањем, лично или од стране овлашћеног лица и доказ да је у питању овлашћено лице, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено) уколико јавном надметању не присуствује потенцијални купац лично (за физичка лица) или законски заступник (за правна лица).

Имовина стечајног дужника се купује у виђеном стању а његова имовина може се разгледати након откупа продајне документације, сваким радним даном од 10 до 14 часова, најкасније 7 дана пре заказане продаје, уз претходну најаву поверенику стечајног управника на телефон 063-744-5323.

**Јавно надметање** одржаће се дана **11.09.2020. године** **у 11 часова** на следећој адреси: Агенција за лиценцирање стечајних управника, Београд, ул Теразије број 23,III спрат, ''Симпо сала''- сала 301.

**Регистрација учесника** почиње **два сата** пре почетка јавног надметања а завршава се 10 минута пре почетка јавног надметања, односно у периоду од 09-10:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихатио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора.

Ако проглашени купац не закључи купопродајни уговор или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је најбољи понуђач на јавном надметању депозит обезбедио банкарском гаранцијом након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор се потписује у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и трошкови који произилазе из закљученог купопродајног уговора у целости сноси купац..

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.

Особа за контакт - овлашћено лице: повереник Рајко Пантић, контакт телефон: 063-744-5323 E-mail адреса: pantic.r@sezampro.rs